**KRITERIJI IN POSTOPEK ZA PRIJAVO DELAVNICE**

**na 14. ŠTUDIJSKIH DNEVIH SKZP**

**Zreče, 26., 27. in 28. maj, 2017**

**»Izzivi zgodnjega odraslega obdobja«**

Programski odbor študijskih dni SKZP 2017 vabi, da sodelujete s svojimi aktivnimi prispevki.

Prosim, da ob prijavi upoštevate naslednje kriterije:

* Prispevki so lahko v obliki izkustvene delavnice, predstavitve primera, video predstavitve, demonstracije dela v živo, predavanja, diskusijske delavnice.
* Prispevki naj bodo iz psihoterapevtskega področja. Priporočljivo je, da so čim bolj vezani na temo letošnjega srečanja *»Izzivi zgodnjega odraslega obdobja«* oz. na teme, ki se neposredno navezujejo nanjo.
* Prispevki naj izhajajo iz strokovno-znanstveno priznanega psihoterapevtskega pristopa in naj doprinesejo k že uveljavljenemu znanju.
* Ob prijavi navedite svojo stopnjo in vrsto izobrazbe, specializacijo s področja psihoterapije, ter kratko predstavitev sebe kot avtorja in izvajalca delavnice (3-4 stavke), ki daje vplogled v delo in področje iz katerega prihajate v povezavi z izkušnjami psihoterapevtskega dela (prijavnica v prilogi).
* V primeru, ko izvajalec delavnice še nima končanega ustreznega izobraževanja in ne dovolj izkušenj, mora ob prijavi priložiti priporočilo profesorja, mentorja ali supervizorja.

Izvajalci delavnic in drugih prispevkov, prosimo, pošljite izpolnjeno prijavnico za aktivno udeležbo na e-naslov: [tajnistvo@skzp.org](mailto:tajnistvo@skzp.org) ali na poštni naslov **Inštitut Satori**, Reber 11, 1000 Ljubljana.

**Prijavo pošljite do 27. februarja 2017.**

Izbor delavnic in drugih prispevkov bo izvedel programski odbor, ki ga je imenoval Strokovni svet SKZP. Programski odbor prispevek odobri, lahko ga zavrne ali predlaga dopolnitev.

Podrobnejše informacije o študijskih dnevih in obrazec za aktivno udeležbo lahko dobite tudi na spletni strani SKZP: www.skzp.si

**Predsednica programskega odbora 14. Študijskih dni SKZP:**

dr. Tamara Trobentar